Informuojame, kad nuo 2018 m. sausio 1 d. pasikeitė valstybės remiamų pajamų dydis (VRP): nuo 102 Eur padidėjo iki 122 Eur. Šis rodiklis apsprendžia teisę į socialinę paramą mokiniams. Mokinys turi teisę į nemokamus pietus, jei vidutinės pajamos vienam iš bendrai gyvenančių asmenų per mėnesį yra mažesnės kaip 1,5 VRP (183 Eur), o atitikus sąlygas, nustatytas Anykščių rajono savivaldybės tarybos 2014 m. vasario 27 d. sprendimu Nr. 1-TS-94 patvirtinto tvarkos aprašo 5.2.1 – 5.2.6 papunkčiuose, ir kai VRP yra mažesnės nei 2 VRP dydžiai (244 Eur). Prašome šią informaciją paskelbti interneto svetainėse ir informuoti tėvus kitais Jūsų pasirinktais būdais, kad negavę nemokamo maitinimo dėl per didelių pajamų, gali kreiptis iš naujo. Atitikus nustatytas sąlygas, bus skirtas nemokamas maitinimas iki mokslo metų pabaigos.